## Metrovalencia aplicarà de l’1 al 31 d’agost l’horari d’estiu

*** El mes que ve s’aplica l’horari de dissabte durant els dies laborables i es manté el dels diumenges i festius
* El servici nocturn de caps de setmana i vespres de festius no varia les seues freqüències**

Ferrocarrils de la Generalitat Valenciana (FGV) aplicarà des del dijous 1 d’agost fins al dissabte 31 d’agost l’horari d’estiu en Metrovalencia, equivalent a l’horari que s’aplica els dissabtes durant la resta de l’any.

Els horaris dels festius es mantenen durant tot el mes, ja que són els mateixos durant tot l’any. Respecte al servici nocturn de divendres, dissabtes i vespres de festius es manté com la resta de l’any també a l’estiu.

En les línies tramviàries ja es presta des de mitjan juny el servici habitual no lectiu, pel fet que ja no s’impartixen classes en els centres educatius i universitaris.

L’objectiu que es perseguix amb esta mesura és adaptar l’oferta a la demanda, ja que amb motiu de les vacacions estivals disminuïxen els viatges amb metro i tramvia respecte a altres mesos de l’any.

Tots els usuaris que vullguen ampliar la informació d’horaris i freqüències durant l’estiu poden consultar en la [pàgina web de Metrovalencia](http://www.metrovalencia.es/) i en el telèfon gratuït d’informació i atenció al client 900 46 10 46, així com en els comptes d’Instagram, en la de [Facebook](http://www.facebook.com/metrovalencia.fgv) i l’*app* oficial de Metrovalencia.

Fecha: 30/07/2024